Kundeloyalitet er en svær størrelse, og der er enorm forskel på, hvordan den bør opbygges i forhold til brancher og brands. Fælles for dem alle er, at loyaliteten bygger på, om du har etableret en dybere forbindelse med dine kunder. Om du leverer mere end bare en transaktion.
Typisk er kundeloyalitet bundet op på:
Dine produkter og services. Du skal naturligvis levere i høj kvalitet og på aftalt tid. Det er virkeligheden for de fleste, hvis de vil have loyale kunder. Kundeservice og problemløsning hører også med ind under denne paraply – og du må hellere være skarp.
Dit brand. Dette punkt er naturligvis ikke helt fair, for der er som sagt enorm forskel på brancher, og det er langt fra alle, der kan opbygge et meningsfyldt brand. Dem, der kan, har dog en fantastisk fordel i forhold til kundeloyalitet.
Din kommunikation. Der er hér, du kan trænge gennem panseret til dine kunder – og etablere den forbindelse, der gør, at de vælger dig til.
Dine loyalitetsindsatser. Kundeklubber, rabatter og andre loyalitetsprogrammer virker. De kan sjældent stå alene, men de virker.